***মর্দানি ২*** হল ২০১৯ সালের ভারতীয় হিন্দি ভাষার অ্যাকশন থ্রিলার চলচ্চিত্র এবং ২০১৪ সালের ছবি *মর্দানি* র একটি সিকুয়েল (পরের অংশ)। এটি পরিচালনা করেছিলেন গোপী পুথরান, তিনি আগের চলচ্চিত্রটি (মর্দানি) লিখেছিলেন এবং এটি তাঁর পরিচালনায় প্রথম ছবি। রানী মুখার্জী এই ছবিতে আগের ছবির চরিত্র পুলিশ অফিসার শিবানী শিবাজি রায়ের ভূমিকায় আবার অভিনয় করেছিলেন। এই ছবিতে দেখানো হয়েছে তাঁর চরিত্রটি কীভাবে নবাগত বিশাল জেঠোয়া অভিনীত একজন ২১ বছরের ধর্ষক-খুনীর বিরুদ্ধে লড়াই করে। 

২০১৮ সালের ১০ই ডিসেম্বর একটি সামাজিক মিডিয়ায় *মর্দানি ২* এর ঘোষণা করা হয়েছিল। ২০১৯ সালের মার্চ মাসে চিত্রগ্রহণ শুরু হয়েছিল এবং অনেকখানি কাজ রাজস্থানে সম্পন্ন হয়েছিল। ছবির প্রথম চেহারা প্রকাশ্যে এসেছিল ২০১৯ সালের এপ্রিল মাসে এবং ২০১৯ সালের সেপ্টেম্বরে এর মুক্তির তারিখ ঘোষণা করা হয়েছিল। এটি ২০১৯ সালের ১৩ই ডিসেম্বর মুক্তি পেয়েছিল, সাধারণ প্রতিক্রিয়া ইতিবাচকই ছিল। 
ছবিটি বক্স অফিসে সাফল্য পেয়েছিল এবং বিশ্বব্যাপী মোট আয় করেছিল ₹৬৭১.২ মিলিয়ন (US$ ৮.২ মিলিয়ন).

*মর্দানি ২* এর সাফল্য দেখে, ২০১৯ সালের ডিসেম্বরে প্রোডাকশন হাউস ঘোষণা করেছিল, *মর্দানি* ক্রমের সম্ভাব্য তৃতীয় ভাগের, যার নাম হবে *মর্দানি ৩*, এবং সেখানেও রানী মুখার্জীকে দেখা যাবে পুলিশ অফিসার শিবাণী শিবাজি রায়ের ভূমিকায়।

ঘটনা
----

রাজস্থানের কোটায়, এক ২১ বছর বয়সী এক মানসিক ব্যাধিগ্রস্থ ব্যক্তি (সাইকোপ্যাথ), সানি (বিশাল জেঠোয়া), একজন স্পষ্টবাদী তরুণী লতিকাকে অপহরণ করেছে। সে তাকে নির্মমভাবে নির্যাতন করে ধর্ষণ করে এবং তারপর তাকে হত্যা করে। এসপি শিবাণী শিবাজি রায় আইপিএস (রানী মুখার্জী) মামলাটির দায়িত্ব নেয়। হত্যার বর্বরতা তাকে অস্থির করে তোলে এবং সে ঘাতককে ধরতে আরও দৃঢ়প্রতিজ্ঞ হয়।

শিবাণী একটি সংবাদ সম্মেলনে উপস্থিত হয়ে লতিকার হত্যাকারীকে সন্ধান করে গ্রেপ্তারের প্রতিশ্রুতি দেয়, সানি সেইসময় টিভিতে শিবাণীকে দেখে। সে শিবাণীকে বিদ্রূপ করার জন্য তার বাড়ি ঢুকে তার একটি শাড়ি চুরি করে এবং সেই শাড়ি দিয়ে একজন সাংবাদিককে হত্যা করে। সে স্থানীয় থানার নিকটবর্তী এক চা বিক্রেতা, প্রবীনকে ভাড়া করে, আত্মঘাতী বিস্ফোরণে সেই সাংবাদিকের স্ত্রীকে হত্যা করার জন্য। তারপরে চা-বিক্রেতা সেজে প্রবীনের জায়গায় নিজে বসে যায় শিবাণীর ওপর নজর রাখার জন্য। নিজেকে সে বজরঙ্গ নামে একজন মূক ছেলে হিসাবে পরিচয় দেয়।

শিবাণী বস্তির এক শিশু লহন্যকে নিয়ে আসে, যে বিস্ফোরণ প্রত্যক্ষ করেছিল। সানি শিশুটিকে মেরে ফেলে। যখন গণমাধ্যমে এই নিয়ে তোলপাড় শুরু হয়, শিবাণী বলে যে সানি ধরা পড়তে ভয় পায় না; শিবাণীর কথায় তার অহংকারে আঘাত লেগেছে বলে সে এই সব করছে। সে এর মাধ্যমে খ্যাতি এবং আনন্দ পাচ্ছে। সানি এরপর দ্বিতীয় একজন সাহসী স্পষ্টবাদী মহিলাকে অপহরণ করে (গোপনে সেই মহিলার ছবি তুলছিল বলে সে সানিকে চড় মেরেছিল); পুলিশ সেই মহিলাকে খুঁজে পায়, কিন্তু তাকে ইতিমধ্যে ধর্ষণ করা হয়েছে এবং নির্যাতন করা হয়েছে তবে সে তখনও জীবিত ছিল। তাকে বাঁচানো সম্ভব হয়। গণমাধ্যমগুলি পুলিশবাহিনীর অদক্ষতার জন্য হইচই শুরু করে এবং শিবাণীকে বদলি করার হুকুম আসে। যেহেতু নতুন এসপি দুদিনের মধ্যে আসতে চলেছে, শিবাণী সেই দুদিনে সানিকে খুঁজতে চেষ্টা করে।

বজরঙ্গের চরিত্রে অভিনয় করা সানি ইচ্ছাকৃতভাবে নিজেকে জখম করে এবং শিবাণী এসে তাকে তোলে। সানি শিবাণীকে শ্বাসরোধ করে মারার চেষ্টা করে কিন্তু শিবাণী আগেই তাকে থামিয়ে দেয়, সে বুঝতে পারে বজরঙ্গই আসলে সানি। দুজনের মধ্যে লড়াই হলেও সানি পালিয়ে যায়। শিবাণী আবিষ্কার করে যে সানির পরবর্তী লক্ষ্য মহিলা রাজনীতিবিদ সুনন্দা; শিবাণীকে হত্যা করতে ব্যর্থ হয়ে সানি তাকে সতর্ক করে দিয়েছিল যে পরিবর্তে সে তার মতোই আর কাউকে মেরে ফেলবে। সেই রাতে, দিওয়ালি উদযাপনের মধ্যে, শিবানী এবং তার দল সানির খোঁজ করতে থাকে। স্থানীয় এক দম্পতির বাড়িতে শিবানী তাকে খুঁজে পায়, সানি তখন তাদের কন্যা এবং সুনন্দাকে বন্দী করে নির্যাতন করছে। শিবাণী তার মুখোমুখি হয়, কিন্তু তাকে মাথায় মেরে অচেতন করে বেঁধে রাখা হয়।

শিবাণীর জ্ঞান ফিরলে সে দেখে, সানি সুনন্দাকে শ্বাসরোধ করে মারতে যাচ্ছে। তাকে বিভ্রান্ত করতে শিবাণী তার মায়ের সম্বন্ধে এবং তার অতীত সম্পর্কে কথা শুরু করে। এগুলি সে জানতে পেরেছিল মিরাটে জেলে বন্দী সানির বাবার কাছ থেকে। সানি যখন ছোট ছিল, তখন তার বাবা তার মাকে হত্যার চেষ্টা করেছিল, কারণ তার মা একজন স্পষ্টভাষী মহিলা ছিল। ভয়ে সানির মা ছাদের উপরে লুকিয়ে ছিল, কিন্তু সানি তার বাবাকে জানিয়ে দিয়েছিল মা কোথায় লুকিয়ে আছে; তার বাবা তখন তার মাকে হত্যা করেছিল। তার মায়ের মৃত্যুর অপরাধবোধ তখন থেকেই সানিকে বিপর্যস্ত করে তুলেছিল এবং সেই আক্রোশ সে মেটায় অন্যান্য আত্মবিশ্বাসী মেয়েদের অত্যাচার করে।

শিবাণী সুনন্দা এবং অন্য মেয়েটিকে ইঙ্গিত করে কাছের রঙের বালতি সানির মাথায় ঢেলে দিতে। হাঁপানি থাকার কারণে সানি এতে দুর্বল হয়ে পড়ে, সেই সুযোগে শিবাণী নিজের বেল্ট দিয়ে সানিকে মারতে থাকে। 
তারপর তাকে ধাক্কা মেরে বাইরে এনে ফেলে এবং সব লোকেদের সামনে তাকে মারতে থাকে।

চরিত্র চিত্রণ
-------------

* রানী মুখার্জী- এসপি শিবাণী শিবাজী রায়
* যীশু সেনগুপ্ত- ডঃ বিক্রম রায়
* বিশাল জেঠোয়া- শিব 'সানি' প্রসাদ যাদব
* শ্রুতি বাপনা- ইন্সপেক্টর ভারতী আঙ্গারে
* রাজেশ শর্মা- অমিত শর্মা
* তেজস্বী সিংহ আহলাওয়াত- লতিকা
* প্রত্যক্ষ রাজভট্ট- লতিকার বন্ধু, মন্টি
* প্রসন্ন কেতকর- রাজনীতিবিদ গোবিন্দ মিশ্র
* অনুরাগ শর্মা- সাংবাদিক কমল পরিহর
* সানি হিন্দুজা- বিপ্লব বেনিওয়াল
* সুমিত নিঝাওয়ান- ডিএসপি ব্রিজ শেখাওয়াত
* রিচা মীনা-সুনন্দা চৌধুরী
* বিক্রম সিং চৌহান- ইন্সপেক্টর অনুপ সিংঘল
* দীপিকা আমিন- লতিকার চিকিৎসক ডঃ হারনী কাপুর
* অভনীত কৌর- মীরা
* পরিভা প্রাণিতি- আভা পরিহর
* আঁচল শ্রীবাস্তব- টিনা
* সুরেশ আনন্দ- রাওয়াত
* বিশাল নাথ- প্রবীন
* বিশাল সুদর্শন্বর- এসএইচও বিনয় জয়সওয়াল
* গিরিশ শর্মা- কুমার

প্রযোজনা
--------

২০১৮ সালের ১০ই ডিসেম্বরে, যশ রাজ ফিল্মস তাদের অফিসিয়াল টুইটার অ্যাকাউন্টে তাদের জনপ্রিয় ছবি *মর্দানি*র সিকুয়েল তৈরির ঘোষণা করেছিল। জানিয়েছিল যে, ছবির পরিচালনা ও চিত্রনাট্যের দায়িত্বে আছেন গোপী পুথরান এবং রানী মুখার্জী শেষ ছবিটির শিবাণী শিবাজি রায়ের চরিত্রে নতুন করে অভিনয় করবেন। বিক্রম সিং চৌহান এবং শ্রুতি বাপনাকে পরে নেওয়া হয়েছিল।

চিত্রগ্রহণ
----------

মূল চিত্রগ্রহণ শুরু হয়েছিল ২০১৯ সালের ২৭শে মার্চ থেকে। যশরাজ ফিল্মসের অফিশিয়াল টুইটার পাতায় শুটিং শুরুর ঘোষণা করা হয়েছিল এবং ছবির সেট থেকে একটি ছবি প্রকাশ করা হয়েছিল। অপরাধীর খোঁজ করতে রানী মুখার্জীর শিবাণী শিবাজি রায়ের চরিত্র রাজস্থানের কোটা এবং জয়পুর যাচ্ছে; মে মাসের প্রথম সপ্তাহে চিত্রগ্রহণের দ্বিতীয় পর্যায়ের সেই অংশের চিত্রায়ন হবার কথা ছিল।
রাজস্থানে ৪২ ডিগ্রি সেলসিয়াস তাপমাত্রায় লড়াইয়ের শুটিং করেছিলেন রানী মুখার্জী। ২৯শে মে ছবিটির রাজস্থানের চিত্রগ্রহণ শেষ হয়েছিল।

মুক্তি
------

২০১৯ সালের ১৩ই ডিসেম্বর ছবিটি মুক্তি পেয়েছিল।

বক্স অফিস
---------

২০১৫ সালে *মর্দানি* বিশ্বব্যাপী মুক্তি পেয়েছিল। ছবির উদ্বোধনী দিন দেশজ বাজারে ছবিটির সংগ্রহ ছিল ₹৩.৮০ কোটি। পরের দুই দিনে, উপার্জন হয়েছিল যথাক্রমে ₹৬.৫৫ কোটি এবং ₹৭.৮০ কোটি। এটি বিশ্বব্যাপী ₹৬৭.১২ আয় করেছিল, এর মধ্যে ₹৫৬.৬৩ কোটি দেশে এবং ₹১০.৪৯ কোটি বিদেশে।

সিকুয়েল
--------

২০১৯ সালের ডিসেম্বরে, ঘোষণা করা হয়েছিল যে রানি মুখার্জি *মর্দানি* পরম্পরার তৃতীয় ভাগ *মর্দানি ৩* এ একই ভূমিকায় পুনরায় অভিনয় করতে চলেছেন।

তথ্যসূত্র
---------

1. 1 2  "Confirmed: Rani Mukerji starrer 'Mardaani 2' to release on this date"। *The Deccan Chronicle*। ১০ আগস্ট ২০১৯। সংগ্রহের তারিখ ১০ আগস্ট ২০১৯।
2. ↑  "Mardaani 2 (2019)"। *British Board of Film Classification*। ১০ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৯।
3. ↑  "Rani Mukherji starrer Mardaani 2 makes approx. 25 cr. in profit for Yash Raj Films"। *Bollywood Hungama*। সংগ্রহের তারিখ ৬ জানুয়ারি ২০২০।
4. 1 2  "Mardaani 2 Box Office"। *Bollywood Hungama*। সংগ্রহের তারিখ ১৭ জানুয়ারি ২০২০।
5. 1 2  "Mardaani 2 (2019)"। *AllMovie*।
6. ↑  Khandelwal, Khush (২৪ মার্চ ২০১৯)। "Mardaani 2, the sequel to Rani Mukerji's Mardaani, goes on floors today - see photo"। *Times Now News*। সংগ্রহের তারিখ ২৭ মার্চ ২০১৯।
7. ↑  "Rani Mukerji's next is 'Mardaani 2'"। *The Hindu*। ১০ ডিসেম্বর ২০১৮। সংগ্রহের তারিখ ২৮ মার্চ ২০১৯।
8. 1 2  Goyal, Divya (১০ ডিসেম্বর ২০১৮)। "Mardaani 2 Is Rani Mukerji's Next Film After Hichki"। *NDTV*। সংগ্রহের তারিখ ২৭ মার্চ ২০১৯।
9. 1 2  "'Mardaani 2': Rani Mukerji's film finally goes on floors"। Daily News and Analysis। ২৫ মার্চ ২০১৯। সংগ্রহের তারিখ ২৭ মার্চ ২০১৯।
10. 1 2  "Mardaani 2 first look: Rani Mukerji returns as Bollywood's most intense cop. See pic"। *Hindustan Times*। ২৭ মার্চ ২০১৯। সংগ্রহের তারিখ ২৭ মার্চ ২০১৯।
11. ↑  "Vikram Singh Chauhan joins the cast of Rani Mukerji's 'Mardaani 2'!"। *ABP Live*। ৩ এপ্রিল ২০১৯। ৪ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ৪ এপ্রিল ২০১৯।
12. ↑  "'Yeh Hai Mohabbatein' fame Shruti Bapna bags role in Rani Mukerji's 'Mardaani 2'"। *ABP Live*। ২৯ মার্চ ২০১৯। ৪ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ৪ এপ্রিল ২০১৯।
13. ↑  "Mardaani 2: Rani Mukerji set for an action-packed schedule in Rajasthan"। *Bollywood Hungama* (ইংরেজি ভাষায়)। ২০১৯-০৪-২৪। সংগ্রহের তারিখ ২০১৯-০৪-২৪।
14. ↑  "राजस्थान की भयानक गर्मी में मर्दानी-2 की शूटिंग कर रहीं रानी मुखर्जी, 42 डिग्री तापमान में कर रहीं एक्शन सीन्स"। *Times Now News 18* (হিন্দি ভাষায়)। ১৫ মে ২০১৯। ১৫ মে ২০১৯ তারিখে মূল থেকে আর্কাইভ করা। সংগ্রহের তারিখ ১৫ মে ২০১৯।
15. ↑  Singh, Raghuvendra (১৫ মে ২০১৯)। "Interesting updates from the sets of Rani Mukerji's Mardaani 2"। *Filmfare*। সংগ্রহের তারিখ ১৫ মে ২০১৯।
16. ↑  "Mardaani 2: Rani Mukerji bonds with crew as she wraps up Rajasthan schedule, see picture"। *India TV News*। ২৯ মে ২০১৯। ৩০ মে ২০১৯ তারিখে মূল থেকে আর্কাইভ করা। সংগ্রহের তারিখ ৩০ মে ২০১৯।
17. ↑  Yash Raj Films [@yrf] (১০ আগস্ট ২০১৯)। "#Mardaani2 starring #RaniMukerji as Shivani Shivaji Roy releasing in theatres near you on 13th December 2019. #Mardaani2OnDecember13" (টুইট) – টুইটার-এর মাধ্যমে।
18. ↑  "Mardaani 3 in the works"। *www.asianage.com*।

বহিঃসংযোগ
---------

* ইন্টারনেট মুভি ডেটাবেজে *মর্দানি ২*  (ইংরেজি)
* Mardaani 2 on Bollywood Hungama
* প্রাতিষ্ঠানিক ওয়েবসাইট by Yash Raj Films

| * দে
* স
যশ রাজ ফিল্মস |
| --- |
| সম্পর্কে | 
* প্রধান অফিস
* যশ রাজ ফিল্মস ইন্টারন্যাশনাল
* যশ রাজ ফিল্মস ইউএসএ
* ওয়াই-ফিল্মস

 |
| যশ চোপড়া | 
* *দাগ: এ পোয়েম অব লাভ* (১৯৭৩)
* *দিওয়ার* (১৯৭৫)
* *কাভি কাভি* (১৯৭৬)
* *কালা পত্থর* (১৯৭৯)
* *সিলসিলে* (১৯৮১)
* *মশাল (চলচ্চিত্র)* (১৯৮৪)
* *ফাসলে* (১৯৮৫)
* *বিজয়* (১৯৮৮)
* *চান্দনী* (১৯৮৯)
* *লমহে* (১৯৯১)
* *ডর* (১৯৯৩)
* *দিল তো পাগল হ্যায়* (১৯৯৭)
* *বীর-জারা* (২০০৪)
* *জব তক হ্যায় জান* (২০১২)

 |
| আদিত্য চোপড়া | 
* *দিলওয়ালে দুলহানিয়া লে যায়েঙ্গে* (১৯৯৫)
* *মোহাব্বতে* (২০০০)
* *রব নে বানা দি জোড়ি* (২০০৮)
* *বেফিকরে* (২০১৬)

 |
| কুনাল কোহলি | 
* *হম তুম* (২০০৪)
* *ফানা* (২০০৬)
* *থোড়া প্যার থোড়া ম্যাজিক* (২০০৮)

 |
| শাদ আলি | 
* *সাথিয়া* (২০০২)
* *বান্টি অউর বাবলি* (২০০৫)
* *ঝুম বরাবর ঝুম* (২০০৭)
* *কিল দিল* (২০১৪)

 |
| সিদ্ধার্থ আনন্দ | 
* *সালাম নমস্তে* (২০০৫)
* *তা রা রম পম* (২০০৭)
* *বচনা অ্যায় হাসিনো* (২০০৮)

 |
| সঞ্জয় গাধবি | 
* *মেরে ইয়ার কি শাদী হ্যায়* (২০০২)
* *ধুম* (২০০৪)
* *ধুম ২* (২০০৬)

 |
| শিমিত আমিন | 
* *চাক দে! ইন্ডিয়া* (২০০৭)
* *রকেট সিং: সেলসম্যান অফ দ্য ইয়ার* (২০০৯)

 |
| যুগল হংসরাজ | 
* *রোডসাইড রোমিও* (২০০৮)
* *প্যায়ার ইম্পসিবল!* (২০১০)

 |
| কবির খান | 
* *কাবুল এক্সপ্রেস* (২০০৬)
* *নিউ ইয়র্ক* (২০০৯)
* *এক থা টাইগার* (২০১২)

 |
| প্রদীপ সরকার | 
* *লগা চুনরি মে দাগ* (২০০৭)
* *লফঙ্গে পারিন্দে* (২০১০)
* *মর্দানি* (২০১৪)

 |
| মণীশ শর্মা | 
* *ব্যান্ড বাজা বারাত* (২০১০)
* *লেডিস ভার্সেস রিকি ভাল* (২০১১)
* *শুদ্ধ দেশী রোমান্স* (২০১৩)
* *ফ্যান* (২০১৫)

 |
| বিজয় কৃষ্ণ আচার্য | 
* *তসন* (২০০৮)
* *ধুম ৩* (২০১৩)

 |
| রমেশ তলওয়ার | 
* *দুসরা আদমি* (১৯৭৭)
* *সায়াল* (১৯৮২)

 |
| আলী আব্বাস জাফর | 
* *মেরে ব্রাদার কি দুলহান* (২০১১)
* *গুণ্ডে* (২০১৪)

 |
| হাবিব ফয়সাল | 
* *ইশকজাদে* (২০১২)
* *দাওয়াত-এ-ইশক* (২০১৪)

 |
| অন্যান্য | 
* *নূরী* (১৯৭৯)
* *Aaina* (1993)
* *ইয়ে দিল্লগী* (১৯৯৪)
* *নিল 'এন' নিকি* (২০০৫)
* *আজা নাচলে* (২০০৭)
* *দিল বোলে হাড়িপ্পা* (২০০৯)
* *বদমাশ কোম্পানি* (২০১০)
* *আওরংজেব* (২০১৩)
* *আহা কল্যাণম* (২০১৪)
* *বেওকুফিয়াঁ* (২০১৪)
* *তিতলি* (২০১৪)
* *মেরি পেয়ারি বিন্দু* (২০১৭)
* *হিচকি* (২০১৮)

 |